Sagði bæjarstjórinn að takmörkun á ferðum hestvagnsins laugardaginn 14. desember hefði verið málamiðlun af hálfu bæjaryfirvalda og hún gilti aðeins þennan eina dag . Fréttavefurinn Mbl.is greindi frá því að morgni laugardags 14. desember að Bettinu Wunsch hefðu verið settar nýjar reglur um ferðir hestvagns í tengslum við jólaþorpið í Hafnarfirði . Á það var bent í fréttum um málið að í vegan-lífstíl eða grænkera-lífstíl fælist andstaða við dýr væru „ notuð manninum til hagsbóta “ eins og það var orðað á einum stað . Þá væru margir grænkerar „ andstæðir dýrahaldi eða notkun mannfólks á dýrum “ . Strax og þetta hafði birst á mbl.is loguðu samfélagsmiðlar til stuðnings Bettinu . Klukkan 12.55 birti Vegan búðin við Strandgötu í Hafnarfirði yfirlýsingu á Facebook , þar sem sagði : „ [ E ] ftir fjölda áskorana frá viðskiptavinum og grænkerum komu eigendur Vegan búðarinnar athugasemdum á framfæri við Hafnarfjarðarbæ sem að eigin frumkvæði breytti áætlunum hestvagnsins . Það að vera vegan og hafa skoðun á framkomu við dýr , mennsk og ómennsk þýðir ekki að það sé verið að hatast út í þau sem halda dýr . Rósa Guðbjartsdóttir , bæjarstjóri í Hafnarfirði , sagð í útvarpsþættinum Bítinu á Bylgjunni , mánudaginn 16. desember : „ Við fengum fyrir nokkrum dögum , bæjaryfirvöld , mjög alvarlegar athugasemdir vegna þessa máls , um starfsemi í kringum þessa hestvagna og að veganistar gerðu alvarlegar athugasemdir við að bærinn væri að leyfa þetta í kringum jólaþorpið . Okkar skylda , miðað við eðli málsins og miðað við hversu alvarlegar athugasemdirnar voru , þá ber okkur auðvitað skylda til að ræða við hlutaðeigandi og fara yfir málin . " Sagði bæjarstjórinn að takmörkun á ferðum hestvagnsins laugardaginn 14. desember hefði verið málamiðlun af hálfu bæjaryfirvalda og hún gilti aðeins þennan eina dag . Jólahestvagninn í Hafnarfirði . ( Mynd : Hestvagnar á Íslandi . ) Bettina Wunsch sagði það sárast fyrir sig að sitja undir ásökunum um að hún færi illa með hestana sína með því að láta þá standa í frosti í gerði við Jólaþorpið eða ganga jafnan sömu leið eftir Strandgötunni . Ekkert væri henni ofar í huga en sinna hestum sínum af kostgæfni . Þetta mál er aðeins eitt dæmi um hvernig leitast er við að setja hömlur við því sem til þessa hefur talist eðlilegt og sjálfsagt , að beita hestum fyrir vagn eða leyfa þeim að vera utan dyra í köldu veðri . Hafi þeir nóg að éta hreyfa þeir sig almennt ekki mikið frá heyrúllunni . Að sjálfsögðu ber að virða rétt og tilfinningar þeirra sem vilja ekki að dýr séu notuð „ í afþreyingarskyni “ eins og það er orðað í yfirlýsingu Vegan búðarinnar . Öllu eru þó takmörk sett . Hugsanlega kemur til mótmæla við hesthúsabyggðir víða um land , helstu „ afþreyingarmiðstöðvar “ hestamanna ? Í raun er þetta angi af afstöðu sem birtist til dæmis í andstöðu við að lagðar séu viðunandi línur um landið til flutnings eða dreifingu á rafmagni . Þegar forystumenn Landverndar segja að það þurfi ekki fleiri línur heldur beri að slökkva á stóriðjunni minna þeir á viðskiptavini Vegan búðarinnar í Hafnarfirði sem vilja banna hestvagn svo að þeir geti notið þess að versla í búðinni .